|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.martā** | **Nr. GND/2025/\_\_\_** |
|  | **(****protokols Nr.\_\_; \_\_.p)** |

**Par finansiālā atbalsta piešķiršanu biedrībai “VK Gulbene”**

Gulbenes novada pašvaldībā saņemts biedrības “VK Gulbene”, reģistrācijas numurs 40008255795, 2024.gada 12.novembra pieteikums finansiālā atbalsta piešķiršanai “zelta līmenī” 2025.gadā (Gulbenes novada pašvaldībā reģistrēts 2024.gada 12.novembrī ar Nr.GND/5.15.1/24/2316-V), saskaņā ar kuru tiek lūgts Gulbenes novada pašvaldības finansiālais atbalsts 2 500,00 EUR (divi tūkstoši pieci simti *euro* 00 centi) apmērā šādās izdevumu pozīcijās: dalības maksas izdevumu segšanai, transporta izdevumu segšanai, sacensību tiesnešu darba apmaksai, augstvērtīga inventāra un ekipējuma iegādei (turpmāk – Pieteikums).

Gulbenes novada pašvaldības sporta komisija 2025.gada 23.februārī ir pieņēmusi lēmumu “Par biedrības “VK Gulbene” iesnieguma izskatīšanu” (protokols Nr.1, 3.), ar kuru nolēmusi sniegt Gulbenes novada pašvaldības domei priekšlikumu atbalstīt Gulbenes novada pašvaldības finansiālā atbalsta piešķiršanu biedrībai “VK Gulbene” sieviešu volejbola komandai 750,00 EUR (septiņi simti piecdesmit *euro* 00 centi) apmērā startam 2025.gada Latvijas reģionālās volejbola līgas sacensībās sievietēm šādu izdevumu segšanai: dalības maksas izdevumu segšanai, transporta izdevumu segšanai, dalībai sporta nometnēs, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, sacensību tiesnešu darba apmaksai, augstvērtīga inventāra un ekipējuma iegādei, medicīnas izdevumu segšanai un sportistu uzturam.

Gulbenes novada pašvaldības sporta komisija, izskatot Pieteikumu un tam pievienotos nepieciešamos dokumentus, ir konstatējusi, ka tie neatbilst Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 12.punkta prasībām, kas nosaka, ka pretendents līdz kārtējā gada 31. oktobrim iesniedz Pašvaldībai pieteikumu finansiālā atbalsta piešķiršanai nākamajam gadam saskaņā ar 2.pielikumu, pielikumā pievienojot nepieciešamos dokumentus, kas apliecina pretendenta atbilstību saistošajos noteikumos noteiktajiem kritērijiem.

Gulbenes novada pašvaldības sporta komisija uzskata, ka biedrībai “VK Gulbene” var piešķirt finansiālo atbalstu bronzas līmenī atbilstoši Saistošo noteikumu 18.3.apakšpunktam.

Saistošo noteikumu 17.2.apakšpunkts nosaka, ka tiesības pretendēt uz finansiālo atbalstu bronzas līmenī ir sporta organizācijām, kuras ir reģistrētas Pašvaldības administratīvajā teritorijā un kurās darbojas sporta spēļu komanda, kura darbojas Pašvaldības administratīvajā teritorijā un kurā vismaz pusei no komandas dalībniekiem deklarētā dzīvesvieta ir Pašvaldības administratīvajā teritorijā.

Saistošo noteikumu 18.3.apakšpunkts nosaka, ka bronzas līmenī paredzēto finansiālo atbalstu pretendentiem piešķir līdz 750 *euro* – sporta organizāciju sporta spēļu komandām, kuras piedalās vai piedalīsies Latvijā atzītās sporta veidu federācijas Latvijas čempionātā vai kausā.

Biedrība “VK Gulbene” ir sporta organizācija, kura ir reģistrēta Gulbenes novada pašvaldības administratīvajā teritorijā – “Straumēnos”, Lizuma pagastā, Gulbenes novadā, LV-4425.

Biedrība “VK Gulbene” lūdz iespēju sniegt finansiālo atbalstu biedrības “VK Gulbene” sieviešu volejbola komandai startam 2025.gada Latvijas reģionālās volejbola līgas sacensībās sievietēm.

Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, kas nosaka, ka, ņemot vērā attiecīgā gada Pašvaldības budžetā paredzēto finansējumu, saistošo noteikumu III, IV un V nodaļā paredzēto finansiālā atbalsta apmēru nosaka Gulbenes novada dome (turpmāk – Dome), 17.2.apakšpunktu, 18.3.apakšpunktu, 19.punktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības Sporta komisija (turpmāk – Sporta komisija), ņemot vērā attiecīgā gada Pašvaldības budžetā paredzēto finansējumu; sporta komisija sniedz atzinumu Gulbenes novada domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Dome viena mēneša laikā no pieteikuma saņemšanas dienas, un 22.punktu, kas nosaka, ka, pamatojoties uz pieņemto lēmumu, Pašvaldība un atbalsta saņēmējs noslēdz līgumu par finansiālā atbalsta piešķiršanu; piešķirto finansiālo atbalstu pārskaita uz atbalsta saņēmēja norādīto kontu saskaņā ar līguma nosacījumiem, atklāti balsojot: ar \_\_\_\_ balsīm "Par" (\_\_\_\_\_), "Pret" – \_\_\_ (\_\_\_\_), "Atturas" – \_\_\_ (\_\_\_\_\_\_); Gulbenes novada pašvaldības dome NOLEMJ:

1. PIEŠĶIRT biedrībai “VK Gulbene”, reģistrācijas numurs 40008255795, juridiskā adrese: “Straumēni”, Lizuma pagasts, Gulbenes novads, LV-4425, finansiālo atbalstu 750,00 EUR (septiņi simti piecdesmit *euro* 00 centi) apmērā sieviešu volejbola komandai startam 2025.gada Latvijas reģionālās volejbola līgas sacensībās sievietēm šādu izdevumu segšanai: dalības maksas izdevumu segšanai, transporta izdevumu segšanai, dalībai sporta nometnēs, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, sacensību tiesnešu darba apmaksai, augstvērtīga inventāra un ekipējuma iegādei, medicīnas izdevumu segšanai un sportistu uzturam.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem – atbalsts sportam.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis